Ministru kabineta rīkojuma projekta

**„Par valstij piekrītošo nekustamo īpašumu nodošanu Ogres novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai atļautu Finanšu ministrijai nodot bez atlīdzības Ogres novada pašvaldības īpašumā valstij piekrītošos nekustamos īpašumus - zemes vienību (zemes vienības kadastra apzīmējums 7401 003 0708) 0,0210 ha platībā Zvaigžņu ielā 101, Ogrē, Ogres novadā, kopā ar būvi (asfaltēts laukums) un zemes vienību (zemes vienības kadastra apzīmējums 7401 003 0687) 0,0132 ha platībā Īrisu ielā 1A, Ogrē, Ogres novadā, likuma "Par pašvaldībām" 15. panta pirmās daļas 1.punktā un 2.punktā noteikto pašvaldības autonomo funkciju veikšanai.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa, 42.1 un 43.pants, likuma „Par pašvaldībām” 15.panta pirmās daļas 1. un 2.punkts. Ogres novada domes 16.04.2020. lēmums (protokols Nr.8, 12.§) “Par valsts nekustamā īpašuma Īrisu ielā 1A, Ogrē, Ogres novadā (kadastra Nr.7401 003 0687) un Zvaigžņu ielā 101, Ogrē, Ogres novadā (kadastra Nr.7401 003 0708) pārņemšanu Ogres novada pašvaldības īpašumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Uzņēmumu reģistra 2014.gada 25.augusta lēmumu Nr.6-12/131121 un Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas pieņēmumu ieskaitīšana valsts budžetā” 32.3.apakšpunktu, Valsts ieņēmumu dienests ar 2020.gada 10.janvāra valstij piekritīgā nekustamā īpašuma pieņemšanas un nodošanas aktu Nr. 001907 (apstiprināts Valsts ieņēmumu dienestā 2020.gada 27.janvārī) nodevis valsts īpašumā Finanšu ministrijas valdījumā un grāmatvedības uzskaitē un valsts akciju sabiedrības “Valsts nekustamie īpašumi” (turpmāk – VNĪ) pārvaldīšanā divus nekustamos īpašumus: nekustamo īpašumu (nekustamā īpašuma kadastra Nr. 7401 003 0708) Zvaigžņu ielā 101, Ogrē, Ogres novadā, un nekustamo īpašumu (nekustamā īpašuma kadastra Nr.7401 003 0687) Īrisu ielā 1A, Ogrē, Ogres novadā. 1. Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) nekustamā īpašuma (nekustamā īpašuma kadastra Nr.7401 003 0708) Zvaigžņu ielā 101, Ogrē, Ogres novadā, sastāvā ietilpst zemes vienība ar kopējo platību 0,0210 ha (zemes vienības kadastra apzīmējums 7401 003 0708), lietošanas mērķis: 1101 – Zeme dzelzceļa infrastruktūras zemes nodalījuma joslā un ceļu zemes nodalījuma joslā.

Zemes vienības novērtējums kadastrā 2020.gada 1.janvārī noteikts 44 *euro*. Saskaņā ar NĪVKIS datiem valsts nekustamajam īpašumam Zvaigžņu ielā 101, Ogrē, Ogres novadā (nekustamā īpašuma kadastra Nr. 7401 003 0708) nav noteikti apgrūtinājumi.Valsts ieņēmumu dienesta 2020.gada 10.janvāra valstij piekritīgā nekustamā īpašuma pieņemšanas un nodošanas aktā Nr. 001907 norādīts, ka īpašuma teritorijā atrodas NĪVKIS datos nereģistrēta inženierbūve – asfaltēts laukums.Valsts zemes dienesta Rīgas reģionālā nodaļa 2020.gada 13.marta vēstulē Nr.9-01/905311-1/1 informē, ka NĪVKIS uz nekustamā īpašuma (nekustamā īpašuma kadastra Nr.74010030708) sastāvā reģistrētās zemes vienības ar kadastra apzīmējumu 74010030708 nav reģistrēta un nav bijusi reģistrēta inženierbūve ar nosaukumu – asfaltētais laukums. Konkrētajā situācijā izvērtējot reģionālās nodaļas rīcībā esošos dokumentus un NĪVKIS reģistrētos datus reģionālā nodaļa paskaidro, ka NĪVKIS nav reģistrēts neviens atsevišķs būvju īpašums, kura sastāvā būtu asfaltēts laukums. Līdz ar to tas nav uzskatāma par patstāvīgu īpašuma objektu likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta izpratnē. Zemgales rajona tiesa 2020.gada 1.aprīļa vēstulē Nr.1-5/965 norāda, ka atbilstoši Valsts vienotajā datorizētajā zemesgrāmatā un NĪVKIS esošajai informācijai nekustamais īpašums (kadastra numurs 74010030708) Zvaigžņu ielā 101, Ogrē, Ogres novadā, sastāv no zemes vienības (zemes vienības kadastra apzīmējums 74010030708). Norādītā nekustamā īpašuma sastāvā nav reģistrēti citi objekti (zemes vienības vai būves). Ņemot vērā, ka asfaltētajam laukumam nav norādīta informācija atbilstoši Zemesgrāmatu likuma 132.panta pirmajā daļā noteiktajiem kritērijiem (nav norādīts kadastra apzīmējums), tiesai nav iespējams sniegt informāciju vai uz zemes vienības ar kadastra apzīmējumu 74010030708 esošais asfaltētais laukums ir ierakstīts zemesgrāmatā kā patstāvīgs īpašuma objekts.Ogres novada pašvaldība 2020.gada 9.marta izziņā Nr.2-5.1/912 informē, ka saskaņā ar pašvaldības rīcībā esošo informāciju, uz zemes vienības ar kadastra apzīmējumu 7401 003 0708 asfaltētais laukums nav reģistrēts pašvaldībā kā patstāvīgs īpašuma objekts.Asfaltētais laukums ir funkcionāli piederīgs nekustamajam īpašumam un ir nesaraujami saistīts ar zemes vienību. Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar zemes vienību nodot Ogres novada pašvaldības īpašumā arī uz zemes vienības esošo asfaltēto laukumu, kas ir nesaraujami saistīts ar nekustamo īpašumu. Nododot nekustamo īpašumu Ogres novada pašvaldības īpašumā, pašvaldība kā zemes vienības īpašnieks būs tiesīga veikt darbības būves (asfaltēts laukums) tiesiskā statusa sakārtošanai.2. Saskaņā ar informāciju no NĪVKIS nekustamā īpašuma (nekustamā īpašuma kadastra Nr. 7401 003 0687) Īrisu ielā 1A, Ogrē, Ogres novadā, sastāvā ietilpst zemes vienība ar kopējo platību 0,0132 ha (zemes vienības kadastra apzīmējums 7401 003 0687), lietošanas mērķis: 1201 – ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve. Zemes vienības novērtējums kadastrā 2020.gada 1.janvārī noteikts 28 *euro*. Saskaņā ar NĪVKIS datiem valsts nekustamajam īpašumam Īrisu ielā 1A, Ogrē, Ogres novadā (nekustamā īpašuma kadastra Nr. 7401 003 0687) nav noteikti apgrūtinājumi.Augstāk minētie nekustamie īpašumi nav iznomāti.Saskaņā ar Ogres pilsētas zemesgrāmatas nodalījumā Nr.100000428874 un nodalījumā Nr.100000428771 esošo informāciju un NĪVKIS esošo informāciju uz nekustamajiem īpašumiem īpašuma tiesības ir nostiprinātas sabiedrībai ar ierobežotu atbildību “UNITED WOOD” (turpmāk – SIA “UNITED WOOD”), reģistrācijas Nr.50003618571. Saskaņā ar Lursoft datu bāzē pieejamo informāciju minētā sabiedrība 2014.gada 25.augustā ir likvidēta.Saskaņā ar Satiksmes ministrijas 2019.gada 17.jūlija vēstulē Nr. 03-01.3/2198 pausto viedokli par faktu, ka valsts uzskaitē ir ņemti SIA “UNITED WOOD” piederošie nekustamie īpašumi, izvērtējot nekustamo īpašumu piekritības faktiskos apstākļus atbilstoši likumam “Par valsts un pašvaldību zemes īpašuma tiesībām un to nostiprināšanu zemesgrāmatā”, konstatējams, ka nekustamie īpašumi nav apbūvēti un uz tiem neatrodas valstij piekritīgie transporta un sakaru komunikācijas objekti, kā arī nav plānota to izmantošana valsts pārvaldes funkcijas īstenošanai transporta un sakaru nozarē. Līdz ar to secināms, ka nekustamie īpašumi nav piemērojami izmantošanai Satiksmes ministrijas darbības jomām un nav ierakstāmi zemesgrāmatā uz valsts vārda Satiksmes ministrijas personā.Ogres novada domes 2020.gada 16.aprīļa lēmumā (protokols Nr.8, 12.§) norādīts, ka nekustamais īpašums Zvaigžņu ielā 101, Ogrē, Ogres novadā, robežojas ar Ogres novada pašvaldībai piederošiem nekustamiem īpašumiem Mednieku iela 5B, Ogrē, Ogres novadā, Mednieku iela 5C, Ogrē, Ogres novadā, kā arī blakus atrodas Ogres Valsts ģimnāzija, savukārt, nekustamais īpašums (nekustamā īpašuma kadastra Nr. 7401 003 0687) Īrisu ielā 1A,  Ogrē, Ogres novadā, dabā robežojas ar nekustamo īpašumu Īrisu ielā 1B, Ogrē, Ogres novadā, uz kuras atrodas piebraucamais ceļš pie Ogres novada pašvaldībai piederošā nekustamā īpašuma (nekustamā īpašuma kadastra Nr. 7401 503 0029) Brīvības iela 37, Ogre, Ogres novadā, kurā izvietota Ogres vispārējās pirmsskolas izglītības iestāde “Cīrulītis” (turpmāk – VPII “Cīrulītis”).Nekustamais īpašums Īrisu ielā 1B, Ogrē, Ogres novadā, tika nodots bez atlīdzības Ogres novada pašvaldības īpašumā, pamatojoties uz Ministru kabineta 2019.gada 22.oktobra rīkojumu Nr. 514 “Par valstij piekrītošā nekustamā īpašuma Īrisu ielā 1B, Ogrē, Ogres novadā, nodošanu Ogres novada pašvaldības īpašumā” likuma “Par pašvaldībām” 15.panta pirmās daļas 2. un 4.punktā noteikto pašvaldības autonomo funkciju izpildes nodrošināšanai - plānoto inženierkomunikācijas izbūvei, realizējot jaunas Ogres Centrālās bibliotēkas ēkas būvniecību un nodrošinot piekļuvi gan VPII “Cīrulītis”, gan Ogres Centrālajai bibliotēkai. Saskaņā ar Ogres novada pašvaldības 2012.gada 21.jūnija saistošajiem noteikumiem Nr.16/2012 „[Ogres novada teritorijas izmantošanas un apbūves noteikumi](https://edus.ogresnovads.lv/com/mod_faili/dav_v17/index.php/AppData/Local/Microsoft/Windows/INetCache/Content.Outlook/dindrike/AppData/Local/Microsoft/Windows/INetCache/Content.Outlook/K89K77H0/16_2012%20teritorijas%20planojums%20un%20apbuves%20noteikumi_aktuala_redakcija.doc)” grafisko daļu nekustamais īpašums Īrisu ielā 1A, Ogrē, Ogres novadā, atrodas Daudzīvokļu namu apbūves teritorijā (DzD). Atļautā izmantošana noteikta saistošo noteikumu 6.1.apakšnodaļā un nekustamais īpašums Zvaigžņu ielā 101, Ogrē, Ogres novadā, atrodas Satiksmes infrastruktūras teritorijā (S). Atļautā izmantošana noteikta saistošo noteikumu 6.6.apakšnodaļā. Nekustamais īpašums Īrisu iela 1A, Ogrē, Ogres novadā, nepieciešams, lai nodrošinātu likuma „Par pašvaldībām” 15.panta pirmās daļas 1.punktā noteikto autonomo funkciju īstenošanu, nodrošinot iedzīvotājiem nepieciešamās inženierkomunikācijas, savukārt nekustamais īpašums Zvaigžņu ielā 101, Ogrē, Ogres novadā, nepieciešams, lai nodrošinātu likuma „Par pašvaldībām” 15.panta pirmās daļas 2.punktā noteikto autonomo funkciju īstenošanu, proti, nodrošinātu laukuma labiekārtošanu autotransporta novietošanai gan Ogres Valsts ģimnāzijas darbinieku, gan iedzīvotāju vajadzībām un to uzturēšanu.Ņemot vērā minēto, Ogres novada dome 2020.gada 16.aprīļa lēmumā (protokols Nr.8, 12.§) lūdzvalstij nodot minētos nekustamos īpašumus Ogres novada pašvaldības īpašumā bez atlīdzības likuma “Par pašvaldībām” 15.panta pirmās daļas 1.punktā noteiktās pašvaldības autonomās funkcijas - organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds - nodrošināšanai un 2.punktā noteiktās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana - izpildes nodrošināšanai.Ogres novada dome 2020.gada 12.maija vēstulē Nr.2-5.1/1799 sniedz papildus skaidrojumu par nekustamo īpašumu plānoto izmantošanu. Nekustamā īpašuma Īrisu ielā 1A, Ogrē, Ogres novadā, daļu skar transformatora apakšstacijas zemējuma kontūrs. Saskaņā ar Ogres novada pašvaldības 2012.gada 21.jūnija saistošo noteikumu Nr.16/2012 “Ogres novada teritorijas izmantošanas un apbūves noteikumi” Grafisko pielikumu, blakus esošajā teritorijā atļauta daudzdzīvokļu namu apbūve (DzD), līdz ar to, nākotnē varētu rasties nepieciešamība pēc papildus platības esošo inženierkomunikāciju paplašināšanai. Šobrīd, nekustamajā īpašumā atrodas vairākas liela diametra (virs 10 cm) egles, kas nodrošina mikroklimatu, aiztur vējus. Pašvaldība īpašumu neplāno iežogot, tas būs publiski pieejams arī turpmāk.Nekustamajā īpašumā Zvaigžņu ielā 101, Ogrē, Ogres novadā, atrodas neliels laukums auto novietošanai, kas šobrīd nav ierobežots un ir publiski pieejams. Pašvaldība pārņemot šo īpašumu, neplāno to ierobežot maksas autostāvvietu ierīkošanai, kā arī turpmāk tas būs publiski pieejams.Ņemot vērā minēto, pašvaldība informē, ka tā neplāno abos minētajos nekustamajos īpašumos veikt saimniecisko darbību, bet nododot tos publiskā lietošanā, kas būs pieejami visiem bez ierobežojumiem.Līdz ar to Ogres novada pašvaldība apliecina, ka nekustamais īpašums Īrisu ielā 1A, Ogrē, Ogres novadā, tiks izmantots, nodrošinot iedzīvotājiem nepieciešamās inženierkomunikācijas, un nekustamais īpašums Zvaigžņu ielā 101, Ogrē, Ogres novadā, tiks izmantots, nodrošinot iedzīvotājiem autostāvvietas, un ka nekustamie īpašumi netiks izmantoti saimnieciskajai darbībai.Ņemot vērā, ka nav zināmas valsts iestādes, kuru vajadzībām būtu lietderīgi turpmāk saglabāt nekustamos īpašumus valsts īpašumā, kā arī tie nav piemēroti VNĪ saimnieciskās darbības veikšanai, VNĪ Īpašumu izvērtēšanas komisijas 2020.gada 27.februāra sēdē (prot.Nr.IZKP-20/9, 5. un 6.punkts) nolēma konceptuāli atbalstīt nekustamo īpašumu nodošanu bez atlīdzības Ogres novada pašvaldības īpašumā pašvaldības autonomo funkciju īstenošanai un sagatavot  attiecīgu Ministru kabineta rīkojuma projektu, vienlaikus Ministru kabinetā rīkojuma projektā paredzot pilnvarojumu Ogres novada pašvaldībai parakstīt nostiprinājuma lūgumu par nekustamo īpašumu ierakstīšanu zemesgrāmatā uz valsts vārda Finanšu ministrijas personā vienlaikus ar Ogres novada pašvaldības īpašumu tiesību nostiprināšanu zemesgrāmatā.Atsavināšanas likuma 42.1 panta trešajā daļā noteikts, ka visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi. Finanšu ministrija nav vienojusies ar Ogres novada pašvaldību par citādu rīcību, kā minēts tiesību normā, līdz ar to visas ar nekustamo īpašumu reģistrēšanu saistītās darbības normatīvajos aktos noteiktajā kārtībā veiks Ogres novada pašvaldība par saviem budžeta līdzekļiem.Rīkojuma projekts paredz pilnvarot Ogres novada pašvaldību parakstīt nostiprinājuma lūgumu par nekustamo īpašumu ierakstīšanu zemesgrāmatā uz valsts vārda Finanšu ministrijas personā, kā arī veikt citas nepieciešamās darbības nekustamo īpašumu ierakstīšanai zemesgrāmatā. Nododot nekustamos īpašumus pašvaldībai tiek sasniegts sabiedrības interesēm atbilstošs mērķis.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ogres novada pašvaldības iedzīvotāji un pārējās personas, kas varēs izmantot sakārtotu infrastruktūru Ogres novadā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0  |  0 |  0 |  0 |  0 |  0 |
| 5. Precizēta finansiālā ietekme |  x |  0 |  x |  0 |  x |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts neskar valsts budžetu. Ogres novada pašvaldībai radīsies izdevumi, veicot nepieciešamās darbības nekustamo īpašumu ierakstīšanai zemesgrāmatā uz valsts vārda Finanšu ministrijas personā, kā arī pārreģistrējot tos uz sava vārda. Ogres novada pašvaldība segs arī izdevumus, kas saistīti ar nekustamo īpašumu uzturēšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Ogres novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Rozenberga 67024608

Liga.Rozenberga@vni.lv